stanford-oval/wikipedia huggingface dataset:
Ukrainan presidentinvaali 1999
Tausta > Kampanja

Suurin osa ehdokkaista rikkoi vaalilainsäädäntöä käyttämällä kampanjoihinsa enemmän rahaa kuin laki salli. Erityisesti Kutšman väitettiin saaneen kampanjaansa varten rahaa rikolliseen toimintaan yhdistetyiltä henkilöiltä ja antaneen pois valtion omaisuutta kannattajilleen. Ehdokkaiden saama medianäkyvyys esimerkiksi valtio-omisteisella UT 1 -televisiokanavalla oli hyvin Kutšma-myönteistä; kunkin ehdokkaan vaalimainoksen yhteydessä kanavalla esitettiin negatiivisia kommentteja ehdokkaasta. Myös kaupalliset kanavat, kuten 1+1 ja Inter, olivat jokseenkin Kutšma-myönteisiä. Kutšmaan kohdistuvaa kritiikkiä yritettiin hiljentää: esimerkiksi STB-televisiokanavaan kohdistettiin verotarkastuksia ja sen pankkitili jäädytettiin. Toimittajat ilman rajoja -järjestön mukaan yli 25 tiedotusvälinettä joutui painostuksen kohteeksi ja useat toimittajat saivat tappouhkauksia. Kutšman kampanjassa hyödynnettiin valtion työntekijöitä. Kahdeksan alueen valtionhallinnon johtajat kehottivat äänestämään Kutšmaa, miliisit kiinnittivät kampanjajulisteita, postinjakajat jakoivat kampanjaesitteitä, ja ehdokkaiden kampanjatyöntekijöitä estettiin käyttämästä toimitilojaan tai järjestämästä tapahtumia julkisissa tiloissa.
Tausta > Vaalitoimitus

Ensimmäisen vaalin vaalitoimitus sujui Etyjin tarkkailijoiden mukaan hyvin. 13. marraskuuta korkein oikeus hylkäsi kahden ehdokkaan tekemät valitukset ensimmäisen vaalin aikana tapahtuneista rikkomuksista. Toisen vaalin aikana vaalitarkkailijat kuitenkin havaitsivat lukuisia vakavia rikkomuksia. Valtion työntekijät ja virkamiehet kampanjoivat Kutšman puolesta sairaaloissa ja yliopistoissa, miliisit jakoivat esitteitä, vaaliuurniin lisättiin ylimääräisiä äänestyslippuja, jotkut äänestivät kahdesti, vaalihuoneistoissa oli läsnä ylimääräisiä ihmisiä, ja äänestyspöytäkirjoja väärennettiin. Korkein oikeus hylkäsi hävinneen ehdokkaan Petro Symonenkon tekemän valituksen todeten, ettei sillä ole asiassa toimivaltaa. Rikkomusten ei arvioitu vaikuttaneen olennaisella tavalla vaalitulokseen.
Tulokset

| Ehdokas | Ehdokas | Puolue | 1>  vaali | 1>  vaali | 2>  vaali | 2>  vaali |
| --- | --- | --- | --- | --- | --- | --- |
|  | Leonid Kutšma | sitoutumaton | 9 598 672 | 37,99 % | 15 870 722 | 57,70 % |
|  | Petro Symonenko | Ukrainan kommunistinen puolue | 5 849 077 | 23,15 % | 10 665 420 | 38,77 % |
|  | Oleksandr Moroz | Ukrainan sosialistinen puolue | 2 969 896 | 11,75 % |  |  |
|  | Natalija Vitrenko |  Ukrainan edistyksellinen sosialistinen puolue | 2 886 972 | 11,43 % |  |  |
|  | Jevhen Martšuk |  sitoutumaton | 2 138 356 | 8,46 % |  |  |
|  | Juri Kostenko |  sitoutumaton | 570 623 | 2,26 % |  |  |
|  | Hennadi Udovenko |  Ukrainan kansanliike – Uudistusten ja järjestyksen puolue | 319 778 | 1,27 % |  |  |
|  | Vasyl Onopenko | Ukrainan sosiaalidemokraattinen puolue (yhdistynyt) | 124 040 | 0,49 % |  |  |
|  | Oleksandr Ržavskyi |  Yksi perhe | 96 515 | 0,38 % |  |  |
|  | Juri Karmazin |  Isänmaan puolustajien puolue | 90 793 | 0,36 % |  |  |
|  | Vitali Kononov |  Ukrainan vihreiden puolue | 76 832 | 0,30 % |  |  |
|  | Oleksandr Bazyljuk |  Slaavilainen puolue | 36 012 | 0,14 % |  |  |
|  | Mykola Haber |  Ukrainan patrioottinen puolue | 31 829 | 0,13 % |  |  |
| Kaikkia vastaan | Kaikkia vastaan | Kaikkia vastaan | 477 019 | 1,89 % | 970 181 | 3,53 % |
| Yhteensä | Yhteensä | Yhteensä |  25 266 414 | 100,00 % |  27 506 323 |  100,00 % |

| Hyväksytyt äänet | Hyväksytyt äänet | Hyväksytyt äänet | 25 266 414 | 96,05 % | 27 506 323 | 97,50 % |
| Hylätyt ja tyhjät äänet | Hylätyt ja tyhjät äänet | Hylätyt ja tyhjät äänet | 1 038 749 | 3,95 % | 706 161 | 2,50 % |
| Äänet yhteensä | Äänet yhteensä | Äänet yhteensä | 26 305 163 | 100,00 % | 28 212 484 | 100,00 % |
| Äänioikeutetut/äänestysprosentti | Äänioikeutetut/äänestysprosentti | Äänioikeutetut/äänestysprosentti | 37 498 630 | 70,15 % | 37 680 581 | 74,87 % |
Lähde:
Ut

Ut tarkoittaa seuraavia:
Unreal Tournament, UT, FPS-peli
ut, solmisaatiossa duuriasteikon ensimmäinen sävel, myös C-sävelen nimi varsinkin romaanisissa kielissä
UT, brittiläinen sarjakuvalehti
Utah, postilyhenne UT, Yhdysvaltain osavaltio
UTair Aviation, IATA-koodi UT, lentoyhtiö
Uusi testamentti, UT, toinen Raamatun testamenteista
Ulricehamns Tidning, UT, ruotsalainen paikallislehti
Henkilöt

Ut on seuraavan henkilön nimi:
Nick Út (s. 1951), vietnamilainen sota- ja celebrity-kuvaaja.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ut”, voi hakea sivunnimihaulla, laajalla sivunnimihaulla tai tekstihaulla.
Veljeni vartija (ooppera)

Veljeni vartija on Olli Kortekankaan säveltämä ooppera. Se on Tampereen Oopperan tilausteos, joka kuvaa vuoden 1918 Suomea ja sisällissodan dramaattisia tapahtumia. Veljeni vartijan libreton on kirjoittanut Tuomas Parkkinen.
Ooppera kuvaa sodan tapahtumia kahden eri puolille ajautuvan sisaruksen, Amanda ja Eemil Rossin, tarinan kautta, ja se on henkilövetoinen, eeppinen, sinfoninen draama murskatuista unelmista, vaikeista valinnoista ja suurista tunteista. Musiikki ammentaa oopperan rikkaasta historiasta ja 1900-luvun alkupuolen musiikkityyleistä. Mukana on cakewalkia, torvisoittoa, melodisia aarioita, värikkäitä ensemble-kohtauksia ja dramaattisia kuoro-osuuksia.
Veljeni vartija -oopperan kantaesitti Tampereen Ooppera 16. helmikuuta 2018 Tampere-talossa, jossa produktion ohjauksesta vastasi Tuomas Parkkinen. Päärooleissa esiintyivät sopraano Tuuli Takala ja baritoni Ville Rusanen. Tampere Filharmoniaa johti Santtu-Matias Rouvali.
Urasalah

| Урасалах Ураһалаах |
| --- | --- |
Valtio:  Venäjän federaatio
Tasavalta:  Sahan tasavalta
Piiri:  Abyin ulus
Perustettu:  1953
Hallinto:  
 – Asutustyyppi:  kyläalue
 – Hallinnon tyyppi:  maalaiskunta (nasleg)
 – Johtaja:  Innokenti Strutškov
Väkiluku (2007):  450
Aikavyöhyke:  UTC+11 (MSK+8)
Postinumero:  678895
Infobox OKVirheellinen NIMI-arvo: 
Urasalah (ven. Урасалах) eli Urahalaax (jak. Ураһалаах) on nasleg eli maalaiskunta Abyin ulusissa Sahan tasavallassa Venäjällä. Se sijaitsee ulusin eli piirin pohjoisosassa, Indigirkajoen varrella. Kunnan keskuskylä Suturuoha (ven. Сутуруоха) sijaitsee vain kilometrin verran piirikeskuksesta Belaja Gorasta pohjoiseen, Indigirkan vastarannalla.
Asukasluvun kehitys:
600 (1989)
470 (2001)
450 (2007)
Suturuohassa on koulu, terveyskeskus, kauppa ja klubi. Paikkakunnan tärkeimmät elinkeinot ovat poronhoito, kalastus ja turkiseläinten metsästys.
Veneskoski (Nurmo)

| Veneskoski |
| --- | --- |
 Veneskoski
 Koordinaatit: 62°46.044′N, 23°03.327′E 
Valtio:  Suomi
Maakunta:  Etelä-Pohjanmaa
Kunta:  Seinäjoki
Entinen kunta:  Nurmo
Hallinto:  
 – Asutustyyppi:  kylä, taajama
Väkiluku (2022):  339
Aikavyöhyke:  UTC+2
 – Kesäaika:  UTC+3
Postinumero:  60640
Infobox OKVirheellinen NIMI-arvo: 
Veneskoski on  kylä ja taajama, joka sijaitsee Etelä-Pohjanmaan maakunnassa Seinäjoen kaupungissa, entisen Nurmon kunnan alueella. Veneskoskelta on matkaa Seinäjoen keskustaan lähes 12 kilometriä. Seinäjoen aluejaossa Veneskoski kuuluu Ruuhikosken suuralueeseen. Vuonna 2022 Veneskosken taajama-alueella asui 339 ihmistä.Kylä kuuluu postinumeroalueeseen 60640 Isokoski.
Kylästä noin kaksi kilometriä etelään sijaitsee Viitalankylä, joka osaltaan kuuluu Veneskosken taajamaan. Veneskosken sekä Viitalankylän alueilla toimii yhteinen kyläyhdistys Veneskoski-Viitala -seura ry.
Veneskoskella sijaitsee kyläseuran ylläpitämä kuntosali. Veneskosken louhoksella on uimaranta, sauna ja mahdollisuus avantouinnille.
Liikenne

Veneskoski sijaitsee valtatie 18 varrella. Lisäksi kylä on Karstulaan asti johtavan seututie 697:n alkupiste.
USS Oregon (SSN-793)

| USS Oregon> Aluksen vaiheet |
| --- | --- |
Rakentaja:  General Dynamics Electric Boat, Groton, Connecticut
Kölinlasku:  8. heinäkuuta 2017
Laskettu vesille:  5. lokakuuta 2019
Palveluskäyttöön:  28. toukokuuta 2022
Tekniset tiedot
Uppouma:  7 150 t (pinnalla) 7 800 t (sukellus)
Pituus:  115 m
Leveys:  10,4 m
Syväys:  9,8 m
Propulsio:  1 × S9G painevesireaktori
Nopeus:  15 solmua (pinnalla) 30+ solmua (sukellus)
Miehistöä:  113
Maksimisyvyys:  548,64 m
Aseistus
Aseistus:  2 × VPT 4 × 21" Torpedoputki
USS Oregon (runkonumero SSN-793) on Yhdysvaltain laivaston Virginia-luokan ydinsukellusvene.
Valmistus

Alus tilattiin huhtikuussa 2012 General Dynamics Elctric Boat divisioonalta, missä köli laskettiin 8. heinäkuuta 2017. Alus kastettiin 5. lokakuuta 2019 kumminaan amiraali John M. Richardsonin puoliso Dana L. Richardson. Alus siirrettiin telakalta vesille 10.-11. huhtikuuta 2020 ja virallinen vesillelasku tapahtui 25. kesäkuuta. Alus otettiin palvelukseen 28. toukokuuta 2022.
Palvelus

Kesästä 2022 alkaen aluksen miehistöä koulutettiin toimimaan uudella aluksella, mikä jatkuu vuoden 2023 alussa.
Uta

| Uta (Uda) |
| --- | --- |

 Uta
 Koordinaatit: 39.288°0′0″N, 8.957°0′0″E 
Valtio:   Italia
Alue:  Sardinia
Maakunta:  Cagliari
Pinta-ala:  
 – Kokonaispinta-ala:  134,71 km²
Korkeus:  6 m
Väkiluku:  8 604
Aikavyöhyke:  UTC+1
 – Kesäaika:  UTC+2
Postinumero:  09010
Suuntanumero(t):    070
Rekisterikilpi:  CA
 
 http://www.comune.uta.ca.it 
Infobox OKVirheellinen NIMI-arvo: 
Uta (sardiksi Uda) on kaupunki ja kunta Italiassa Sardinian hallintoalueella. Kunnassa on arviolta 8 604 asukasta (vuonna 2016) ja sen pinta-ala on 134,71 neliökilometriä. Se sijaitsee 6 metrin korkeudella merenpinnan yläpuolella.
Aiheesta muualla

Kuvia tai muita tiedostoja aiheesta Uta Wikimedia Commonsissa
Cagliarin metropolikaupunki
Assemini | Cagliari | Capoterra | Decimomannu | Elmas | Maracalagonis | Monserrato | Pula | Quartu Sant'Elena | Quartucciu | Sarroch | Selargius | Sestu | Settimo San Pietro | Sinnai | Uta | Villa San Pietro
Out ’n loud

Out 'n loud on vuonna 2004 perustettu helsinkiläinen, kaksikielinen homokuoro. Kuoron toimintaa ylläpitää ja tukee taustayhdistys Helsingin gaykuoro Out 'n loud ry – Helsingfors gaykör Out 'n loud rf. Out 'n loud on tiettävästi Suomen ensimmäinen ja ainoa homokuoro.[lähde? ]
Historia

Out 'n loud syntyi Aleksis Kiven päivänä 10. lokakuuta 2004 Bo-Eric Rosenqvistin aloitteesta noin kymmenen laulajan voimin. Ensimmäisenä kuoronjohtajana toimi Tommi Varis ja neuvoa aloittelevan homokuoron alkutaipaleelle saatiin mm. Stockholms Gaykörin kuoronjohtajalta Karol Viekeriltä.  Taustayhdistys, Helsingin gaykuoro Out 'n loud ry – Helsingfors gaykör Out 'n loud rf, perustettiin tukemaan kuoron toimintaa 8. toukokuuta 2005. Vuoden päästä syntymisestään kuoro oli ehtinyt pitää viisi konserttia ja jäsenmäärä oli kasvanut kolmeentoista.
Toukokuun 11. 2007 mennessä pidettyjä konsertteja oli 29 ja jäseniä yli 30.
Syksyllä 2007 kuoronjohtajana aloitti Hilkka Kangasniemi. Syksyllä 2018 uutena kuoronjohtajana aloitti Aleksi Vasko. Tahtipuikko siirrettin symbolisesti uudelle kuoronjohtajalle konsertissa 17.11.2018.
Taustayhdistys

Helsingin gaykuoro Out 'n loud ry – Helsingfors gaykör Out 'n loud rf:n sääntöjen mukaisesti "yhdistyksen tarkoituksena on tukea ja kehittää harrastajien musiikki- ja orkesteritoimintaa kehittämällä laajaa suomalaista ja kansainvälistä kuoromusiikin ohjelmistoa sekä edistää seksuaalista tasavertaisuutta, suvaitsevaisuutta ja monikulttuurisuutta sekä vahvista [sic] homoseksuaalista ryhmäidentiteettiä." Yhdistyksen toimintaa ei voi erottaa kuoron toiminnasta—jokainen kuoron laulaja on samalla yhdistyksen jäsen ja yhdistyksen toiminta on yhtä kuoron toiminnan kanssa.
Yhdistyksen perustamiskokous pidettiin 8. toukokuuta 2005. Yhdistyksessä oli 37 jäsentä 31.12.2020.
Helsingin gaykuoro Out 'n loud ry – Helsingfors gaykör Out 'n loud rf on Legaton (European Association of LGBTQ+ Choirs) ja Finlands svenska sång- och musikförbundin jäsen.
Alkuvuosien toiminta

Perustamisvuonnaan Out 'n loud ei esiintynyt julkisesti. Sen sijaan seuraavana vuonna kuoro esiintyi jo seitsemästi. Vähäisempien esiintymisten lisäksi kuoro esiintyi Helsingin seudun Setan 15-vuotisjuhlassa 10. lokakuuta 2005 sekä järjesti yhteiskonsertin Stockholms gaykörin kanssa 24. syyskuuta 2005, missä konsertissa Out 'n loud ennemminkin toimitti lämmittelijän virkaa ruotsalaisten ollessa varsinaisia esiintyjiä.
Vuonna 2006 kysyntä ylitti jo tarjonnan: järjestetyn 16 esiintymisen lisäksi kuoro tiettävästi joutui kieltäymään joukosta tilaisuuksia. Merkittävimmät konsertit olivat yhdessä Fort Lauderdale Gay Men's Chorusin kanssa 9. kesäkuuta 2006 järjestetty konsertti "We Are Family" sekä esiintyminen tuhatpäiselle yleisölle Helsinki Priden 2006 puistojuhlassa Kaivopuistossa 29. heinäkuuta 2006.
Out 'n loud järjesti toukokuussa 2007 yhteistyössä Ismo Dance co:n kanssa konserttisarjan, joka kokeili tanssin yhdistämistä kuorolauluun. Koreografiat ohjasi Ismo-Pekka Heikinheimo. Vielä samana vuonna kuoro järjesti yhteiskonsertin lontoolaisen Pink Singers -kuoron kanssa. Syyskuun 15. järjestetty konsertti oli nimeltään "Pink. The colour of the season."
City-lehti valitsi 10. lokakuuta 2007 Out'n loudin "Vuoden julkihomoksi". Samana päivänä kuoro täytti tasan kolme vuotta.
Esiintymisiä ja konsertteja ulkomailla

Various Voices 2009 -kuorofestivaali Lontoossa 1.–4.5.2009
Oma Maailma Avardamise Festival (Baltic Pride) Tallinnassa 6.–11.6.2011
Marche des Fiertés LGBT (Paris Pride) Pariisissa 28.–30.6.2013
Various Voices 2014 -kuorofestivaali Dublinissa 13.–16.6.2014
Various Voices 2018 -kuorofestivaali Münchenissä 9.–13.5.2018
Queertune – 2. pohjoismainen LHBTIQ-kuorofestivaali Tukholmassa 27.–29.9.2019
Levytykset

12. tammikuuta 2007 Out 'n loud julkaisi ravintola DTM:ssä Z-lehden vuosijuhlan yhteydessä CD-singlen Var är min midja, joka sisälsi kappaleet Var är min midja sekä Shoppaileen.
Ensimmäisen CD-albumin Out 'n loud kuoro julkaisi 10.5.2014.
Esiintyminen julkisuudessa

Ensimmäisenä suomalaisena homokuorona Out 'n loud on saanut julkisuutta.
Sanoma- ja aikakauslehdistä kuorosta ovat kertoneet 
Kalliolainen (28.2.2005), Hufvudstadsbladet (25.5.2007, 24.5.2006, 3.8.2005), Z-lehti (2/2007, 3/2006, 6/2005, 5/2005, 2/2005), City-lehti (18/2005), Helsingin Sanomien NYT-liite (23.9.2005), Helsingin Sanomat (13.10.2005), Helsingin Uutiset (25.5.2007, 27.11.2005), Exit-lehti (1/2006), V-lehti (4/2006), QX Tidningen (12.1.2007) ja Musikstationen (27.9.2006). 
Radiokanavista kuoroa ovat haastatelleet Radio Vega Mellannyland (23.9.2005), YleX (3. ja 15.11.2005), Radio X3M (12.1.2007) sekä Radio Vega (7.2.2007). 
Televisioesiintymisiä on ollut seuraavasti: FST Ratatosk (22. ja 23.5.2005), TV2 Lista (5. ja 8.4.2006) ja FST Närbild (7. ja 8.5.2006). Lisäksi Out 'n loud on esiintynyt Nelosen Maria!-keskusteluohjelmassa (24.3.2010).
Yle televisioi Helsingin Juhlaviikoilla järjestetyn Runoraati: Runokuorosodan Kansallisoopperan amfiteatterissa 26.8.2011. Out 'n loudia johti artisti Anna Puu ja esitys "Rypyt" sijoittui kilpailussa toiseksi. Ohjelma esitettiin tv:ssä 29.11.2011.
Out 'n loud esiintyi Senaatintorin uudessa vuodessa Ylen suorassa lähetyksessä 31.12.2011. Out 'n loud esiintyi UMK-finaalissa Ylen suorassa lähetyksessä 28.2.2015.  Out 'n loud esiintyi Kansalaistorin Suomi 100 -uudenvuoden juhlassa 31.12.2016.
CD-single "Var är min midja"
Verner Viitasaari

Juho Verner Viitasaari (1888 Kokemäki – 1967 Kokemäki) oli suomalainen puutarhuri. Hänen merkittävin elämäntyönsä oli Karimaan puutarha, joka on Kokemäellä toimiva puutarha ja arboretum.
Verner Viitasaari osti vuonna 1916 1,5 hehtaarin kokoisella vuokramaalla Paistilan kylässä sijainneen synnyinkotinsa ja ryhtyi rakentamaan sen ympäristöön puutarhaa. Hän laajensi sitä elämänsä aikana 5,5 hehtaarin suuruiseksi kauppapuutarhaksi ja arboretumiksi, joka on nykyään tunnettu matkailukohde Kokemäellä. Viitasaari vietti vuoden myös Pohjois-Amerikassa ja toi mukanaan useita kasveja ja niiden siemeniä.
Vuonna 1967 kuolleen Verner Viitasaaren tuhkauurna on haudattu Karimaan puutarhaan ja paikalla on myös kuvanveistäjä Kauko Räikkeen suunnittelema muistoreliefi. Lisäksi puutarhassa on Verner Viitasaaren kotimuseo. Vuonna 1968 perustettiin Karimaa-säätiö, jonka tehtävä on huolehtia puutarhasta ja Viitasaaren hauta-alueesta.
Venetekemä

| Venetekemä |
| --- | --- |
Valtiot:  Suomi
Maakunnat:  Etelä-Savo
Kunnat:  Pieksämäki
Koordinaatit:  62°19′18″N, 26°42′38″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kuuhankaveden valuma-alue (14.37)
Laskujoki:  Lammusjoki Leväseen 
Järvinumero:  14.377.1.009
Mittaustietoja
Pinnankorkeus:  140,2 m  
Pituus:  3 km  
Leveys:  950 m  
Rantaviiva:  10,732 km  
Pinta-ala:  1,51455 km²   
Saaria:  3 
 fiVenetekemä 
Venetekemä  on Etelä-Savossa Pieksämäellä Venetmäen lähellä sijaitseva järvi.
Maantietoa

Järven pinta-ala on 151 hehtaaria eli 1,5 neliökilometriä, se on 3,0 kilometriä pitkä ja 950 metriä leveä. Järvellä on kartan mukaan kolme saarta.  Sen rantaviivan pituus on 10,7 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Leppäveden–Kynsiveden alueen (14.3) Kuuhankaveden valuma-alueella (14.37), jonka Kissakoskenjoen valuma-alueeseen (14.377) se kuuluu. Järven vedenpinnan korkeus on 140,2 metriä mpy.
Unholy Savior

| Unholy Savior Battle Beast |
| --- | --- | --- |

Studioalbumin tiedot
 Julkaistu: 9. tammikuuta 2015
 Formaatti: CD, LP
 Tuottaja(t): Anton Kabanen & Janne Björkroth
 Tyylilaji: heavy metal
 Kesto: 44.17
 Levy-yhtiö: Nuclear Blast
Listasijoitukset
  1.
Battle Beastin muut julkaisut
| Battle Beast 2013 | Unholy Savior 2015 | Bringer of Pain 2017 |
Unholy Savior on suomalaisen Battle Beast -yhtyeen kolmas studioalbumi, joka julkaistiin tammikuussa 2015. Albumi nousi heti ensimmäisellä myyntiviikollaan Suomen virallisen albumilistan kärkeen.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Lionheart | 04.53 |  |  |  |  |  |  |  |
| 2. | Unholy Savior | 05.36 |  |  |  |  |  |  |  |
| 3. | I Want the World... and Everything in It | 04.37 |  |  |  |  |  |  |  |
| 4. | Madness | 04.01 |  |  |  |  |  |  |  |
| 5. | Sea of Dreams | 05.01 |  |  |  |  |  |  |  |
| 6. | Speed and Danger | 04.38 |  |  |  |  |  |  |  |
| 7. | Touch in the Night | 04.27 |  |  |  |  |  |  |  |
| 8. | The Black Swordsman | 01.15 |  |  |  |  |  |  |  |
| 9. | Hero's Quest | 02.30 |  |  |  |  |  |  |  |
| 10. | Far Far Away | 03.46 |  |  |  |  |  |  |  |
| 11. | Angel Cry | 03.33 |  |  |  |  |  |  |  |
| Bonuskappaleet |
| --- | --- | --- | --- | --- | --- | --- | --- | --- | --- |
| Nro | Nimi | Sävel | Kesto |  |  |  |  |  |  |
| 12. | Push It To The Limit (Paul Engemann cover, Japanin sekä rajoitetun painoksen bonuskappale)  |  | 3.19 |  |  |  |  |  |  |
| 13. | Wild Child (W.A.S.P. cover, bonuskappale Japanin painoksessa)  | Carlos Paiao | 5.11 |  |  |  |  |  |  |
Kokoonpano

Noora Louhimo – laulu
Anton Kabanen – kitara, laulu, tuotanto
Juuso Soinio – kitara
Eero Sipilä – bassokitara, taustalaulu
Pyry Vikki – rummut
Janne Björkroth – kosketinsoittimet, tuotanto
Arvostelut

Imperiumi.net: 8.5/10
Kaaoszine: 9.5/10
Soundi:
Aiheesta muualla

Albumi Unholy Savior Encyclopaedia Metallum -sivustolla (englanniksi)
Unholy Savior discogs.com -sivustolla
Uuno Särkelä

Uuno Johannes Särkelä (21. heinäkuuta 1903 Kemijärvi – 24. huhtikuuta 1978 Kemijärvi) oli suomalainen taidemaalari.
Särkelän vanhemmat olivat Johan Oskari Särkelä ja Augusta Ilola. Hänen puolisonsa vuodesta 1943 oli Toini Suitiala, perheeseen syntyi kolme lasta. Särkelä opiskeli taidetta ensin Tuusulan kansanopistossa ja sitten Suomen Taideyhdistyksen piirustuskoulussa Helsingissä 1924–1927. Pariisissa Särkelä täydensi taideopintojaan kahteen otteeseen. Ensimmäisen kerran Särkelän töitä oli esillä jo vuonna 1928, ensimmäisen yksityisnäyttelynsä hän piti 1942. Särkelää pidetään lappilaisena taiteilija myös teostensa aiheiden tiimoilta. Hän maalasi muun muassa Pyhätunturin aluetta ja Lapin soita, osin yhdessä taiteilijaystävänsä Aale Hakavan kanssa. Särkelä maalasi silti myös muotokuvia ja abstrakteja aiheitakin. Ainoa hänen maalaamansa alttaritaulu on Posion kirkkoon vuonna 1953 valmistunut teos Jeesuksen toinen tuleminen. Oppikoulun opettajana Särkelä toimi 1966–1968. Hän sai Suomen kulttuurirahaston tunnustuspalkinnon vuonna 1964, valtion taiteilijaeläke hänelle myönnettiin 1973.
Posion kirkon alttaritaulu Jeesuksen toinen tuleminen (1953).
Aiheesta muualla

Uuno Särkelä Kuvataiteilijamatrikkelissa (Viitattu 14.12.2016)
USS Carter Hall (LSD-50)

| USS Carter Hall |
| --- | --- |


Aluksen vaiheet
Rakentaja:  Avondale Shipyards, New Orleans, Louisiana
Kölinlasku:  11. marraskuuta 1991
Laskettu vesille:  2. lokakuuta 1993
Palveluskäyttöön:  30. syyskuuta 1995
Tekniset tiedot
Uppouma:  noin 16 500 t (max)
Pituus:  185,93 m
Leveys:  25,6 m
Syväys:  6,1 m
Nopeus:  22 solmua
Miehistöä:  24 upseeria ja 328 miehistönjäsentä noin 500 merijalkaväen sotilasta
Aseistus
Aseistus:  1 × Mk31 Mod 0 RAM 2 × 20 mm Mk 15 Mod 2 Phalanx CIWS 2 × 25 mm Mk 38 Mod 2 Bushmaster 6 x .50" Mk 26 Mod 17 -konekivääriä
USS Carter Hall (runkonumero LSD-50) on Yhdysvaltain laivaston vuonna Harpers Ferry -luokan maihinnousualus. Aluksen kotisatamana oli 2016 Little Creek Virginiassa.
Valmistus

Alus tilattiin Avondale Shipyardilta New Orleansista Louisianasta, missä köli laskettiin 11. marraskuuta 1991. Alus kastettiin ja laskettiin vesille 2. lokakuuta 1993 kumminaan Marry Elam Howard entisen apulaislaivastoministerin J. Daniel Howardin puoliso. Alus otettiin palvelukseen 30. syyskuuta 1995.
Palvelus

Alus vastaanotti 3. lokakuuta 1995 Panama Cityn edustalla Floridan rannikolla kaksi LCAC-ilmatyynyalusta, jotka se kuljetti Little Creekiin Virgniaan. Matkalla alus vieraili 5.-10. lokakuuta Key Westissä. Alus saapui 13. lokakuuta tulevaan kotisatamaansa Little Creekiin.
Alus lähti kotisatamastaan toukokuussa 2016 BALTOPS 2016 -harjoitukseen. Matkalla alus pysähtyi Onslow Bayssä, jossa siihen nousi 8. merijalkaväkirykmentin III pataljoona. Se aloitti 2. kesäkuuta kolmipäiväisen laivastovierailun Tallinnassa ennen harjoituksen alkamista. Harjoituksen päätyttyä alus ankkuroitui 17. kesäkuuta Tirpitzhafenin laivastotukikohtaan Kielissä kolmipäiväiselle vierailulle.
Kielistä alus jatkoi Amsterdamiin, jonne se saapui 21. kesäkuuta viipyen kolme päivää ennen matkan jatkamista Norjaan. Alus saapui 26. kesäkuuta Norjaan Haakonsvernin laivastotukikohtaan Bergeniin, missä se viipyi kaksi päivää. Alus pysähtyi 1. heinäkuuta Reyakjavikissä kolmeksi päiväksi ja saapui kotisatamaansa Little Creekiin vielä heinäkuussa.
Alus lähti 29. marraskuuta merelle osallistuakseen lähes kolmen viikon ARG/MEUEX harjoitukseen USS Bataanin johtaman maihinnousuosaston mukana. ALus lähti 9. tammikuuta 2017 merelle COMPTUEX-harjoitukseen, mistä se palasi 29. tammikuuta.
Aiheesta muualla

Kuvia tai muita tiedostoja aiheesta USS Carter Hall (LSD-50) Wikimedia Commonsissa
Verner Toivonen

Verner Toivonen (7. kesäkuuta 1908 Lahti – 19. helmikuuta 2004 Lahti) oli suomalainen kestävyysjuoksija.
Toivonen sijoittui 3 000 metrin estejuoksussa yhdeksänneksi Los Angelesin olympialaisissa 1932. Hän edusti Suomea kolmessa maaottelussa, lajeinaan 5 000 metrin ja 10 000 metrin juoksu.
SM-kisoissa Toivonen saavutti estejuoksussa kultaa vuosina 1933 ja 1935 ja hopeaa 1930, 1931 ja 1934 sekä 5 000 metrillä hopeaa 1933. Maastojuoksun SM-kilpailuissa hän voitti pitkällä matkalla kultaa vuosina 1933–1935 ja hopeaa 1932. Pitkän matkan joukkuekilpailun kultaa hän voitti Lahden Urheilijoiden joukkueessa vuosina 1932–1935. Viestijuoksun SM-kilpailussa hän oli hopealla 4 × 1 500 metrin viestissä vuonna 1928.
Toivosen ennätys estejuoksussa oli 9.14,2 ja 5 000 metrillä 14.41,6, molemmat vuodelta 1933. Vuoden 1935 estejuoksun maailmantilastossa hän oli ykkösenä.
Toivonen edusti urallaan Lahden Urheilijoita, Ruskealan Kisaa ja Sortavalan Viritystä.